recursal/SuperWikiNEXT-32B huggingface dataset:
تولی پیر پیر پنجال پہاڑوں میں ایک بلند چوٹی ہے۔۔۔۔

جو راولا کوٹ پونچھ آزاد کشمیر میں راولا کوٹ سے 19 کلومیٹر دور واقع ہے اس میں سطح سمندر سے 8000 فٹ بلندی تک جنگلات ہیں۔۔۔۔

سر سبز و شاداب اور خوبصورت چراہ گاہوں میں گھوڑے گائے بھینسیں چرتی ہیں۔۔۔

جا بجا پھاڑی ڈھلوانوں میں چشمے پھوٹتے اور گنگناتے سروں کی ساتھ نشیب میں تسلسل سے بہتے بہت بھلے لگتے ہیں۔۔۔۔۔

اور اوپر سنو کیپ سال کے 10 مہینے تک رھتا ہے صرف ساون من بھاون میں برفباری نہیں ہوتی۔۔۔

پہاڑی شیر تیندوے خرگوش پہاڑی بکرے اور کاٹھ لنگاڑے (ایک قسم کا جنگلی شکاری بلا ) اور ر یچھ بھی کبھی کبھار نظر آتے ہیں …

سردی منفی 30 ڈگری اور گرمیوں میں بھی 20 ڈگری سنٹی گریڈ سے 10 ڈگری سینٹی گریڈ تک رہتا ہے۔۔۔۔۔۔۔

قیمتی جڑی بوٹیاں بھی بے حد وحساب پائی جاتی ہیں۔۔۔۔۔

اس چوٹی سے آپ مکڑا کافر کھن مشپوری اور بانہال اور جموں کے برفانی پہاڑوں کے نظارے اور پوٹھو ھار اور منگلا ڈیم تک دیکھ سکتے ہیں۔۔

تولی پیر ایک ہل اسٹیشن ہے جس کا نام ایک بزرگ کے نام پر ہے، جن کے مزار کے آثار اب موجود ہے، تولی پیر تحصیل راولاکوٹ کا بلند ترین مقام ہے اور تین پہاڑی سلسلوں کا سنگم ہے۔ یہاں سے عباس پور اور دریائے پونچھ کا نظارہ کیا جا سکتا ہے۔ تولی پیر کے قریب ہی سیاحوں کے قیام کے لیے آرام گاہ بھی موجود ہے۔

تولی پیر لس ڈنہ روڑ کی تعمیر کے بعد جس کی چوڑائی 24 فٹ ہے تولی پیر سیاحوں کے لیے جنت بن جائے گا ۔ سڑک کی تعمیر پر کام تیزی سے جاری ہے۔

چند سال بعد جب گھائیگہ سے براستہ تولی پیر حویلی تک آنے جانے کے لیے بلند بالا پہاڑوں کی چوٹیوں اور گہرے و گنجان جنگلات سے سانپ کی ماند بل کھاتی اس شاہراہ پر رنگ برنگی تتلیایوں کی مانند اڑتی گاڑیاں کس قدر رنگ و بو کا محصور کن منظر پیش کریں گی۔ یہ منظر کسی ترقی یافتہ ملک یا یورپ سے کم خوبصورت نہیں ہو گا۔ ۔۔۔ بے شک یہ سڑک تولی پیر سمیت  ان پہاڑوں کی آن ،بان اور شان ہی نہیں بلکہ روز گار کا بہت بڑا ذریعہ بنے گی ۔

کھائیگلہ سے لس ڈنہ تک،  چھوٹے چھوٹے کمرشل مرکز بن رہے ہیں جہاں سیاحوں کو کھانے پینے اور رہایش کی سہولیات مہیا کی جائیں گی ۔  مستقبل میں حویلی کے عوام کے لیے آسانیاں ہی آسانیاں ہیں سفری آسانیاں،  مریضوں کو بروقت طبی امداد پہنچانے کی آسانیاں اور سب سے زیادہ معاشی صورت حال بہتر بنانے کی آسانیاں ہیں ۔

یہ شاہراہ راولاکوٹ شہر کی معاشی ترقی میں ریڑھ کی ہڈی کے مائند تو ہے ہی، بن بیک سے محمود گلی اور درہ حاجی پیر تک کاروبار ہی کاروبا ہے۔ لس ڈنہ ایسا مقام ہے جہاں چند سال ہی میں خوبصوت شہر آباد ہو گا ۔

پورے آزاد کشمیر سے آنے جانے والا سیاح اس مقام پر ٹھیریں گے ۔ راولاکوٹ کے راستے اسلام آباد،  باغ سدھن گلی سے مظفر آباد۔۔ ہجیرہ میر پور سے پہنجاب تک پہنچنے میں آسان رسائی ہو گی ۔

آزاد کشمیر میں کوئی دوسرا مقام ایسا نہیں جہاں آزاد کشمیر کے تینوں ڈویژن  کی آسان رسائی ہو اور اتنا خوبصوت اور بلندی پر بھی ہو۔ تولی پیر آنے والے سیاح،  اسلام آباد براستہ راولاکوٹ،  گجرات، گجرخان،  جہلم براستہ میر پور اور آبٹ آباد مری براستہ مظفر آباد باآسانی تولی پیر پہنچ سکیں گے ۔
**فرہنگِ آصفیہ** اردو کی معروف ترین اور پہلی باقاعدہ مکمل لغت ہے۔ اس سے پہلے اردو - فارسی اور اردو - انگریزی لغات شائع ہو چکی تھیں، جب کہ اردو محاورات کے چند مجموعے بھی چھپ چکے تھے، جن میں منشی چرن جی کی مخزن المحاورات، امتیاز علی بیگ کی مخزنِ فوائد اور خود مولوی سید احمد دہلوی کی مصطلحاتِ اردو وغیرہ شامل ہیں لیکن باقاعدہ اور مکمل اردو سے اردو لغت کا وجود نہیں تھا۔

فرہنگِ آصفیہ کے مولف مولوی سید احمد دہلوی 1844ء میں دہلی میں پیدا ہوئے تھے۔ نوجوانی میں انھیں سات برس تک ایک انگریز مستشرق ڈاکٹر فیلن کے ساتھ کام کرنے کا موقع ملا جو اردو انگریزی لغت مرتب کر رہے تھے۔ یہیں سے مولوی صاحب کو جدید لغت نگاری کے اصولوں کے تحت اپنی لغت مرتب کرنے کا خیال آیا۔

1878 میں انھوں نے ارمغانِ دہلی کے نام سے رسالے کی شکل میں لغت طبع کرنے کا آغاز کیا۔ بعد میں نظام دکن محبوب علی خان کی سرپرستی میسر آگئی تو انھوں نے اس لغت کو نظام دکن کے لقب آصف کی نسبت سے فرہنگِ آصفیہ کے نام سے چھاپنا شروع کیا۔

فرہنگِ آصفیہ صرف لغت ہی نہیں ہے بلکہ سید احمد دہلوی نے بعض اندارجات کے تحت بے حد تفصیل سے انسائیکلوپیڈیا کے انداز میں معلومات فراہم کی ہیں۔ مثال کے طور اولیائے ہند کے تحت 43 مختلف صوفیا کے تفصیلی حالاتِ زندگی درج ہیں۔ اس کے علاوہ یہ لغت انیسویں صدی کی گنگا جمنی تہذیب کا مرقع ہے جس میں اُس دور کے رسم و رواج، ملبوسات، شعری، ادبی و علمی اصطلاحات، زیوارت، خوراک و مشروبات، نشست و برخاست وغیرہ سے متعلق الفاظ کا ایسا ذخیرہ ملتا ہے جو کہیں اور دستیاب نہیں۔

اس عظیم الشان لغت کی پہلی دو جلدیں 1888ء میں، تیسری جلد 1898 میں، جب کہ چوتھی اور آخری جلد 1902ء میں شائع ہوئی۔

اس کے بعد انڈیا اور پاکستان میں اس لغت کے متعدد ایڈیشن شائع ہوئے لیکن حیرت انگیز طور پر انھیں ہوبہو چھاپ دیا گیا اور اصل لغت کے آخر میں جو اغلاط نامہ دیا گیا تھا، وہ بھی ہر بار جوں کا توں شائع کیا جاتا رہا۔

اس کا ایک جدید کمپیوٹرائزڈ ایڈیشن بھی شائع ہو چکا ہے۔

بیرونی روابط
------------

* فرہنگِ آصفیہ آن لائن
* ڈاؤن لوڈ فرہنگ آصفیہآرکائیو شدہ (Date missing) بذریعہ ebooksall.com (Error: unknown archive URL)

| * د
* ب
* ت
لغات ِ اردو |
| --- |
| قدیم اوروسطی اردو | 
* *خالق باری*
* *حفظ اللسان*
* *لغات گجری*
* *اللہ خدائی*
* *رازق باری*
* *ایزد باری*
* *صمد باری*
* *قواۃ الکلام*
* *قصیدہ در لغات ہندی*
* *گنج نامہ*
* *فرہنگ اصطلاحات سائنس*
* *نوادر الفاظ*
* *غرائب اللغات*

 |
| برطانوی دور کے اردو لغات | 
* *شمس البیان فی مصطلحات ہندوستان*
* *دلیل ساطع*
* *نفائس اللغات*
* *نفس اللغہ*
* *منتخب النفائس*
* *ہندوستانی ڈکشنری*
* *گلشن فیض*
* *سرمایہ زبان اردو*
* *مخزن فوائد*
* *مخزن المحاوارت*
* *بہار ہند*
* *لغات اردو*
* *مصطلاحات اردو*
* *خزائن المثال*
* *جامع اللغات اردو*
* *امیر الغات*
* *ارمغان دہلی*
* *لغات کشوری*
* *لغات النساء*
* *فرہنگ آصفیہ*
* *فرہنگ عامرہ*

 |
| بھارتی اردو لغات | 
* *مختصر اردو لغت*
* *نور اللغات*

 |
| پاکستانی اردو لغات | 
* *اردو لغت*
* *علمی اردو لغت*
* *فیروز اللغات*
* *اظہرالغات*
* *قدیم اردو کی لغت*
* *جامع اردو لغت*
* *جدید اردو لغت*
* *کفایت اردو لغت*

 |
| آن لائن | 
* اردو لغت
* ریختہ اردو لغت

 |
**گورنمنٹ میڈیکل کالج اینڈ ہاسپٹل، چنڈی گڑھ** (انگریزی: Government Medical College and Hospital, Chandigarh) ایک طبی درس گاہ ہے جو چنڈی گڑھ، بھارت میں قائم ہے۔ یہ طبی درس گاہ پنجاب یونیورسٹی کے زیر انتظام ہے۔ اس کی تاسیس 1991ء میں ہوئی تھی اور اس کے کیمپس کا رقبہ 36 ایکڑ (15 ہیکٹیر) ہے۔ یہ سیکٹر 32، چنڈی گڑھ میں واقع ہے۔

کورس
----

جامعہ میں 150 طلبہ کی گنجائش ہے جو ایم بی بی ایس کورس میں داخلہ لے سکتے ہیں۔ اس کے علاوہ کئی ماسٹرز سطح کے کورس کی سہولت بھی موجود ہے جیسے کہ ایم فل، ایم ڈی اور ایس جو مختلف طبی اور جراحی کے شعبوں میں لی جا سکتی ہیں۔

تاریخ
-----

گورنمنٹ میڈیکل کالج، چنڈی گڑھ کا آغاز 1991ء میں ہوا جو کی پریاس بلڈنگ میں واقع ہے۔ سیکٹر 38 ایک کوشش کے طور گریجویشن میں برتری اور پوسٹ گریجویٹ انسٹی ٹیوٹ آف میڈیکل ایجوکیشن اینڈ ریسرچ کی حوصلہ افزائی پر مبنی ہے۔ اس کی سنگ بنیاد اس وقت کے وزیر اعظم چندر شیکھر نے 20 جنوری 1991ء کو رکھی تھی۔ کالج اور ہسپتال کی تعمیر اسی سال شروع ہوئی۔

کیمپس
-----

س کے کیمپس کا رقبہ 36 ایکڑ (15 ہیکٹیر) ہے۔ یہ سیکٹر 32، چنڈی گڑھ میں واقع ہے اور اس میں ہسپتال کے 5 بلاک اور اس کے لیے مختص ایک عمارت ہے۔

کیمپس
-----

جی ایم سی ایچ کی صدارت ڈائریکٹر پرنسپل جگجیت سنگھ چوپڑا کے ہاتھوں ہے جو پدم بھوشن اعزاز یافتہ ہیں اور بانی پرنسپل رہے ہیں۔ برسر عہدہ پرنسپل پروفیسر بی ایس چوان ہیں جنہیں میڈیکل سوپر انڈینڈنٹ پروفیسر روی گپتا کا تعاون حاصل ہے۔

درجہ بندی
---------

2019ء میں آؤٹ لک انڈیا نے مختلف طبی کالجوں کی فہرست میں اس کالج کو سترھواں مقام دیا۔

مزید دیکھیے
-----------

* بھارت میں تعلیم

حوالہ جات
---------

1. ↑  "Director"۔ gmch.gov.in۔ Government Medical College and Hospital۔ 12 مئی 2020 میں اصل سے آرکائیو شدہ۔ اخذ شدہ بتاریخ 30 مئی 2021  الوسيط `|url-status=` تم تجاهله (معاونت)

بیرونی روابط
------------

* دفتری ویب سائٹ Edit this at Wikidata

|  |  |
| --- | --- |
| معلومات کتب خانہ | 
* آئی ایس این آئی: 0000 0004 1767 2831

 |
**آصف شیخ** (پیدائش: 22 جنوری 2001ء) نیپال کا ایک کرکٹ کھلاڑی ہے، جو دائیں ہاتھ کے وکٹ کیپر بلے باز کے طور پر کھیلتا ہے۔ اس نے نیپال کے لیے اپنا ڈیبیو اپریل 2021ء میں نیدرلینڈز کے خلاف کیا۔ وہ کھٹمنڈو میئر کپ کے آرمڈ پولیس فورس کلب اور پوکھارا پریمیئر لیگ کے پوکھارا پلٹن کی نمائندگی کرتا ہے۔

کھیل کا کیریئر
--------------

آصف ایورسٹ پریمیئر لیگ میں پنچکنیا تیج کے لیے کھیلتے ہیں۔ انھوں نے 2016ء ایورسٹ پریمیئر لیگ کے فائنل میں ناقابل شکست 111 رنز بنائے کیونکہ ان کی ٹیم نے پہلا ای پی ایل ٹائٹل جیتا تھا۔ وہ ٹورنامنٹ کے سب سے زیادہ رنز بنانے والے کھلاڑی تھے، جہاں انھوں نے چھ میچوں میں 44.00 کی اوسط سے 202 رنز بنائے۔ انھوں نے ہندوستان میں 2018ء کے چوکور کرکٹ ٹورنامنٹ میں نیپالی انڈر 19 ٹیم کی قیادت کی۔ بعد میں، انھیں 2018ء کے ایشین کرکٹ کونسل انڈر 19 ایشیا کپ کے لیے نیپال کی قومی انڈر 19 کرکٹ ٹیم کا کپتان نامزد کیا گیا۔ وہ 2019ء ایشین کرکٹ کونسل انڈر 19 ایشیا کپ میں انڈر 19 ٹیم کے لیے بھی کھیلا۔ وہ 2021ء کے پرائم منسٹر کپ میں دوسرے سب سے زیادہ رنز بنانے والے کھلاڑی تھے، جہاں انھوں نے پانچ اننگز میں 41.20 کی اوسط سے 206 رنز بنائے۔ انھیں قطر کے خلاف ٹی20 بین الاقوامی سیریز کے لیے بند کیمپوں کے لیے 18 رکنی قومی ٹیم میں منتخب کیا گیا تھا لیکن قطر میں کووڈ-19 کے بڑھتے ہوئے کیسز کی وجہ سے بالآخر دورہ ملتوی کر دیا گیا۔ آصف کو بعد میں 2020-21ء نیپال سہ ملکی سیریز کے لیے 15 رکنی قومی اسکواڈ میں منتخب کیا گیا اور نیدرلینڈز کے خلاف اپنا ٹی20 بین الاقوامی ڈیبیو کیا۔ انھوں نے ناقابل شکست نصف سنچری بنائی اور ٹی ٹوئنٹی میں نیپال کے لیے پہلی وکٹ کی 116 رنز کی ریکارڈ ساز شراکت قائم کی جس نے اپنی ٹیم کو 9 وکٹوں سے فتح دلائی۔ انھوں نے ملائیشیا کے خلاف سیریز کے دوسرے میچ میں 42 رنز بنائے اور ساتھی اوپنر کشال بھرٹیل کے ساتھ ایک اور سنچری اسٹینڈ کا اشتراک کیا۔ انھوں نے سیریز میں 38.50 کی اوسط اور 138.73 کے اسٹرائیک ریٹ سے 154 رنز بنائے۔ اگست 2021ء میں، آصف کو عمان میں پاپوا نیو گنی کے خلاف ان کی سیریز کے لیے نیپال کے ایک روزہ انٹرنیشنل دستے میں شامل کیا گیا تھا اور 2019-2023ء آئی سی سی کرکٹ ورلڈ کپ لیگ 2 ٹورنامنٹ کے راؤنڈ چھ کے لیے ان کا اسکواڈ بھی عمان میں تھا۔ اس نے اپنا ایک روزہ ڈیبیو 7 ستمبر 2021ء کو نیپال کے لیے پاپوا نیو گنی کے خلاف کیا۔

حوالہ جات
---------
**انا سیلزنیوا** (پیدائش 29 جولائی 1990ء) ایک روسی فیشن ماڈل ہے جس نے اپنے کیریئر کا آغاز 2007ء میں کیا۔ سیلزنیوا اپنے گال کی اونچی ہڈیوں کی وجہ سے مشہور ہوئی اور اسے 2007ء میں میکڈونلڈز میں دریافت کیا گیا۔   انا سیلزنیوا Blumarine، رالف لارن ، Versace کی مہموں میں نمودار ہوئی ہے۔

ابتدائی زندگی
-------------

اینا ماسکو میں ایک روسی والد اور روسی نژاد آرمینیائی ماں کے ہاں پیدا ہوئی تھی۔اسے 2007ء میں میک ڈونلڈز میں دریافت کیا گیا تھا۔ اسی سال کے آخر میں، اس نے پیرس میں ایک اعلیٰ ایجنسی کے ساتھ معاہدہ کرنے کے بعد اپنے بین الاقوامی ماڈلنگ کیریئر کا آغاز کیا۔

کیریئر
------

سلیزنیوا نے ڈریس وین نوٹن، سیلین اور اکریس کے رن وے پر ڈیبیو کیا۔ اس کے بعد وہ تمام بڑے برانڈز اور ڈیزائنرز کے لیے چلی گئیں، جن میں الیگزینڈر وانگ، بالمین، چینل، کرسچن ڈائر، ڈیان وون فرسٹنبرگ، ڈولس اینڈ گبانا، ایلی صاب، ایمانوئل انگارو، فینڈی، جیامبٹیسٹا والی، گیانفران کو فیرے، جیورجیو ارمانی، گوکیس ہرمی، جین پال گالٹیئر، لینون، لوئس ووٹن، مارک جیکبز، آسکر ڈی لا رینٹا، رالف لارین، رابرٹو کیولی، ویلنٹینو، ورساسی، یویس سینٹ لارینٹ اور بہت سے دوسرے اسپرنگ پیرس فیشن ویک کے دوران۔   

سیلزنیوا کو بہت سے بین الاقوامی فیشن میگزینز کے سرورق پر نمایاں کیا گیا تھا، جن میں *ووگ پیرس*، *ووگ اٹلی*، *ووگ اسپین*، *ووگ* روس، *ووگ آسٹریلیا*، *ووگ جاپان*، *ووگ چین*، *ووگ میکسیکو*، *ووگ تھائی لینڈ*، *نمبرو*، *نمبرو ٹوکیو*، *ایلور*، *ہارپرز بازار* (جرمنی، کوریا)، *ایلے* (اسپین، ارجنٹائن)، *انٹرویو* (جرمنی)، *ٹیٹلر* (روس)، *میگزین تریاق*، *مکسٹ(ای)*، *ایس موڈا*، *وی میگزین*۔ وہ *امریکن ووگ*، *برٹش ووگ*، *ووگ جرمنی*، *آئی ڈی*، *ہارپر بازار*، *میوز میگزین*، *سیلف سروس*، *دی لاسٹ میگزین*، *گلیمر* (روس)، *پورٹر میگزین کے* اداریوں میں بھی شائع ہوئی ہیں۔  

*ووگ پیرس* نے سیلزنیوا کو 2000ء کی دہائی کے ٹاپ 30 ماڈلز میں سے ایک قرار دیا۔ انا سیلزنیوا کو ماڈل ڈاٹ کام کے ذریعہ سب سے زیادہ معاوضہ لینے والے ماڈلز میں سے ایک کے طور پر درجہ دیا گیا ہے۔

ذاتی زندگی
----------

سیلزنیوا نے سائیکالوجی میں انڈرگریجویٹ ڈگری حاصل کی ہے، اس نے پیرس کے مارنگونی فیشن انسٹی ٹیوٹ میں بھی تعلیم حاصل کی ہے اور جب اس کا ماڈلنگ کیرئیر سست پڑ جاتا ہے تو وہ اپنی تعلیم کو آگے بڑھانے کا ارادہ رکھتی ہے۔

حوالہ جات
---------

1. 1 2 3   — اخذ شدہ بتاریخ: 21 ستمبر 2013
2. ↑  Anna Selezneva - Fashion Model - Profile on New York Magazine — اخذ شدہ بتاریخ: 21 ستمبر 2013 — اقتباس: BIRTH DATE: July 29, 1990
3. ↑  "Anna Selezneva"۔ Fashion Elite (بزبان انگریزی)۔ 2018-05-10۔ اخذ شدہ بتاریخ 25 اگست 2023
4. ↑  "Anna Selezneva" (بزبان انگریزی)۔ اخذ شدہ بتاریخ 25 اگست 2023
5. 1 2  Amy Odell (2008-11-24)۔ "Nymag Look"۔ Nymag.com۔ اخذ شدہ بتاریخ 31 اکتوبر 2011
6. ↑  "Balmain F/W 19 Show (Balmain)"۔ MODELS.com۔ اخذ شدہ بتاریخ 29 اگست 2020
7. ↑  "Alexandre Vauthier Haute Couture Spring 2019 Show (Alexandre Vauthier)"۔ MODELS.com۔ اخذ شدہ بتاریخ 29 اگست 2020
8. ↑  "Saint Laurent S/S 17 Show (Saint Laurent)"۔ MODELS.com۔ اخذ شدہ بتاریخ 29 اگست 2020
9. ↑  "Harper's Bazaar Korea November 2015 Cover (Harper's Bazaar Korea)"۔ MODELS.com۔ اخذ شدہ بتاریخ 29 اگست 2020
10. ↑  "Porter Edit May 13, 2018 Cover (Porter Edit)"۔ MODELS.com۔ اخذ شدہ بتاریخ 29 اگست 2020
11. ↑  "StackPath"
نئی دہلی میں ایک گلی کا بچہ۔
اسٹریٹ چائلڈ وہ بچہ ہوتا ہے "جس کے لیے گلی (لفظ کے وسیع ترین معنی میں، بشمول غیر مقبول مکانات، بنجر زمین وغیرہ) اس کا معمول کا ٹھکانہ اور/یا ذریعہ معاش بن گیا ہے؛ اور جو ناکافی طور پر محفوظ، زیر نگرانی ہے۔ یا ذمہ دار بالغوں کے ذریعہ ہدایت کردہ" مقام سے دور پایا جاتا ہو۔

ہندوستان میں درج ذیل شہروں میں سے ہر ایک میں اندازہً ایک لاکھ یا اس سے زیادہ اسٹریٹ چلڈرن ہیں: نئی دہلی ، کولکتہ اور ممبئی ۔ بنیادی طور پر خاندانی تنازعات کی وجہ سے، وہ سڑکوں پر رہنے کے لیے آتے ہیں اور اپنی دیکھ بھال کی مکمل ذمہ داریاں لیتے ہیں، بشمول خود کو فراہم کرنے اور اپنی حفاظت کے لیے کام کرنا۔ اگرچہ اسٹریٹ چلڈرن کبھی کبھی زیادہ سیکورٹی کے لیے اکٹھے ہوتے ہیں، لیکن اکثر آجر اور پولیس ان کا استحصال کرتے ہیں۔ 

ان کی بہت سی کمزوریوں کے لیے حکومت اور دیگر اداروں کی طرف سے ان کی حالت کو بہتر بنانے کے لیے مخصوص قانون سازی اور توجہ کی ضرورت ہے۔ کو قدرے سست روی یا بالکل نہ ہونے کے برابر ہے۔

تعریف کی وضاحت
--------------

 آندھرا پردیش کے ضلع میدک کے ایک ریلوے اسٹیشن پر گلی کوچوں میں بچے۔
اسٹریٹ چلڈرن پر تحقیق کے ابتدائی سالوں میں، "سٹریٹ چائلڈ "کی اصطلاح میں سڑک پر کام کرنے والا کوئی بھی بچہ شامل تھا۔ تاہم وقت گزرنے کے ساتھ ساتھ تحقیق سے اب سڑکوں پر چلنے والے بچوں کی مختلف کیٹیگریز کو پہچانا گیا ہے، جبکہ اب بھی یہ تسلیم کیا گیا ہے کہ بچوں کے پیچیدہ تجربات کی وضاحت کرنا مشکل ہے۔ اسٹریٹ چلڈرن کے ایک ممتاز محقق مارک ڈبلیو لوسک نے اپنی تحقیق سے سڑک پر چلنے والے بچوں کی چار اقسام تیار کیں: وہ بچے جو سڑک پر کام کرتے ہیں لیکن رات کو اپنے گھر والوں کے پاس واپس آتے ہیں، وہ بچے جو سڑک پر کام کرتے ہیں لیکن جن کے خاندانی تعلقات ختم ہو رہے ہیں۔ ، وہ بچے جو سڑک پر اپنے اہل خانہ کے ساتھ رہتے ہیں اور کام کرتے ہیں اور وہ بچے جو کام کرتے ہیں اور سڑک پر اپنے طور پر رہتے ہیں۔

"اسٹریٹ چائلڈ" کی اصطلاح صرف آخری گروپ کے لیے آئی ہے۔ یونیسیف ایک اسٹریٹ چائلڈ کی تعریف اس طرح کرتا ہے، "...کوئی بھی لڑکی یا لڑکا جس کے لیے گلی (لفظ کے وسیع ترین معنوں میں، بشمول غیر مقبوض مکانات، بنجر زمین وغیرہ) اس کا معمول کا ٹھکانہ بن گیا ہے۔ اور/یا ذریعہ معاش؛ اور جو ذمہ دار بالغوں کے ذریعہ ناکافی طور پر محفوظ، نگرانی یا ہدایت یافتہ ہے۔" بچوں کے گروپ میں فرق کرنا ضروری ہے جو سڑکوں پر اکیلے رہتے ہیں کیونکہ ان کی زندگی ان بچوں سے بہت مختلف ہوتی ہے جو صرف سڑکوں پر کام کرتے ہیں۔ اس طرح ان کی مختلف ضروریات ہوتی ہیں اور انھیں توجہ کی ضرورت ہوتی ہے۔

اس موضوع پر مہارت رکھنے والے 18 ملین بچے ہندوستان کی سڑکوں پر کام کرتے ہیں، ایک اندازے کے مطابق ان میں سے صرف 5-20 فیصد واقعی بے گھر اور اپنے خاندانوں سے منقطع ہیں۔ کیونکہ ہندوستان میں سڑک کے بچوں کے پاس منفرد خطرات ہیں - وہ جتنا وقت سڑک پر گزارتے ہیں، ان کی روزی کا انحصار سڑک پر ہوتا ہے اور بالغوں سے ان کی حفاظت اور دیکھ بھال کا فقدان ہوتا ہے - وہ ہندوستانی آبادی کا ایک ذیلی گروپ ہیں جو خاص توجہ کے مستحق ہیں۔ اس بات کو یقینی بنانے کے لیے کہ ان کی ضروریات معلوم ہوں۔ یونیسیف کے مطابق ہندوستان میں بچوں کے سب سے زیادہ کمزور گروپ کے طور پر، انھیں زیادہ سے زیادہ سمجھنے کی ضرورت ہے۔

حوالہ جات
---------

1. 1 2  ۔ Florence, Italy  مفقود أو فارغ `|title=` (معاونت)
نیلوفر بختیار (پیدائش 9 ستمبر 1957) پاکستانی  سرکاری اہلکار ہیں۔ وہ وزیر اعظم شوکت عزیز کی کابینہ میں وفاقی وزیر برائے سیاحت رہیں یہاں تک کہ ایک سکینڈل نے انھیں استعفیٰ دینے پر مجبور کیا۔ بختیار نے خواتین کی سماجی حیثیت کو بہتر بنانے کے ساتھ ساتھ صحت اور تعلیم کے شعبوں میں بھی کام کیا ہے۔

ابتدائی زندگی اور تعلیم
-----------------------

نیلو فر بختیار ہڈالی میں ایک پشتون گھرانے میں پیدا ہوئیں۔ان کا خاندان سماجی کاموں کے لیے جانا جاتا ہے۔ ان کے خاندان کا فوجی  خدمات کا پس منظر  بھی ہے۔ ان کے والد فوج سے کرنل کی حیثیت سے ریٹائر ہوئے  جبکہ اس کے دو بھائی بریگیڈیئر کے عہدے سے ریٹائر ہوئے۔نیلوفر بختیار کی والدہ بیگم علی ملک ایک معروف سماجی کارکن تھیں اور 1971 کی جنگ کے بعد جنگی قیدیوں کی وطن واپسی کی قومی کمیٹی کی بانی اور چیئرپرسن بھی تھیں۔

نیلو فر بختیار نے پریزنٹیشن کانونٹ گرلز ہائی اسکول راولپنڈی میں تعلیم حاصل کی۔ انھوں نے پنجاب یونیورسٹی سے بیچلر آف آرٹس اور کارنیگی میلن یونیورسٹی کے ہینز کالج سے پبلک ایڈمنسٹریشن میں ماسٹرز کیا۔

### کیریئر

نیلو فر بختیار کو 28 جون سے 2 جولائی 1999 کو سان ڈیاگو، کیلیفورنیا، USA میں منعقدہ ایسوسی ایشن کے 82 ویں بین الاقوامی کنونشن میں دی انٹرنیشنل ایسوسی ایشن آف لائنز کلبز کی ڈائریکٹر کے طور پر دو سال کی مدت کے لیے منتخب کیا گیا۔ شوگر کے مریضوں میں نابینا پن کی روک تھام کے مرکز کی چیئرمین اور دماغی طور پر معذور بچوں کے لیے بھی کام کرتی ہیں۔

### سیاسی کیریئر

انھوں نے 1990 میں پاکستان مسلم لیگ میں شمولیت اختیار کی۔ انھوں نے 1990، 1993 اور 1997 میں پی ایم ایل کی انتخابی مہم کی سربراہی کی۔ دیگر تنظیموں میں جن کی وہ سربراہ ہیں یا ان کی رکن ہیں ان میں شامل ہیں: راولپنڈی میں پاکستان مسلم لیگ کی خواتین ونگ کی صدر، مرکزی رکن 1996 سے ورکنگ کمیٹی۔ تحریک نجات کے دوران حکومت مخالف مظاہروں کے خلاف حکومتی آپریشن کے دوران انھیں جیل میں ڈال دیا گیا۔ وہ متعدد تعلیمی اور شہری اداروں کے بورڈ میں خدمات انجام دیتی ہے۔

### خاندان

انھوں نے احمد بختیار سے شادی کی۔ ان کے دو بیٹے اور ایک بیٹی ہے۔

حوالہ جات
---------

1. ↑  "Nilofar Bakhtiar"۔ 29 جون 2017 میں اصل سے آرکائیو شدہ۔ اخذ شدہ بتاریخ 17 فروری 2022  الوسيط `|url-status=` تم تجاهله (معاونت)
2. ↑  Senator Profile آرکائیو شدہ 2007-09-27 بذریعہ وے بیک مشین
3. ↑
ڈاکٹر راغب سرجانی حنفی (1964ء) ایک بلند پایہ مسلمان محقق اور مورخ ہیں۔ اسلامی تاریخ کی سب سے بڑی ویب گاہ قصۃ اسلام (Islam story) کے نگران اعلی ہیں۔ جو دنیا کی پانچ بڑی زبانوں میں اسلامی تاریخ کو پیش کرتی ہے۔ اس کے علاوہ قاہرہ یونیورسٹی کے میڈیکل کالج میں طب کے استاد ہیں۔مصر کے ایک علاقے محلۃ الکبری میں 1964 میں پیدا ہوئے۔

تعلیم
-----

1988ء میں جامعہ قاہرہ کے میڈیکل کالج سے امتیازی نمبروں سے پاس ہوئے۔ 1991ء میں قرآن مجید حفظ کیا۔ اس کے بعد جامعہ قاہرہ سے ماسٹر اور1998ء ڈاکٹریٹ کی ڈگری حاصل کی۔ موصوف عالمی اتحاد برائے علمائے مسلمین کے بھی رکن ہیں۔

تصانیف
------

ان کی اب تک 56 سے زائد تصانیف عربی زبان میں شایع ہو چکی ہیں۔ جو متعدد عالمی زبانوں جیسا کہ فرانسیسی، ہسپانوی، پرتگالی، انڈونیشین، چینی، روسی، ترکی اور فارسی میں ترجمہ ہو چکی ہیں۔

چند تصانیف:

* (عربی عنوان) **قصة الأندلس من الفتح إلى السقوط** (انڈونیشین ترجمہ: *Bangkit dan runtuhnya* *Andalusia*) جس میں اسلامی اندلس کی پوری تاریخ بیان کی گئی ہے فتح سے لے کر زوال تک۔
* (عربی عنوان) **قصة التتار من البداية إلى عين جالوت** ؛ جس میں دارالاسلام پر منگول حملے اور فتوحات کی تاریخ بیان کی گئی ہے جس میں جنگ عین جالوت میں مصریوں نے ہلاکو خان کو روک کر شکست دی۔

اعزازات
-------

2007ء میں سعودی حکومت نے '' *نبی رحمت کا تعارف''* کے عنوان سے منعقد ہونے والے مقابلے میں ان کی کتاب'' *الرحمۃ فی حیاۃ الرسول* '' کو اول آنے پر اعزاز سے نوازا۔

ان کی کتاب'' *ماذا قدم المسلمون للعالم''* کو مبارک ایوارڈ نیز انڈونیشیا کی طرف سے 2014ء کی بہترین مترجم کتاب کا ایوارڈ دیا گیا۔ یہ کتاب عنقریب اردو میں  *''مسلمانوں نے دنیا کو کیا دیا* ''کے عنوان مترجم ہو کر آنے والی ہے۔

حوالہ جات
---------

1. ↑  BnF catalogue général — اخذ شدہ بتاریخ: 31 مارچ 2017 — مصنف: فرانس کا قومی کتب خانہ  — ناشر: فرانس کا قومی کتب خانہ
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑
4. ↑
5. ↑  "آرکائیو کاپی"۔ 16 مارچ 2017 میں اصل سے آرکائیو شدہ۔ اخذ شدہ بتاریخ 16 اپریل 2019  الوسيط `|url-status=` تم تجاهله (معاونت)
6. ↑
اشوریہ (Assyria) تقریباً دو ہزار سال قبل مسیح، شمالی عراق میں دریائے دجلہ و فرات کے درمیان۔ فروغ پانے والی ایک قدیم تہذیب و سلطنت جو اپنے دور عروج میں مصر، شام، لبنان، آرمینیا، ایلم (جنوب مغربی ایران) اور بابل تک پھیلی ہوئی تھی۔ ابتدا میں اس کا دارالسطنت شہراشور (موجود قلعہ شرغتہ، جو موسل سے 55 میل جنوب میں ‌ واقع ہے) تھا۔ اسی کے نام پر اسی سلطنت کا نام اشوریہ پڑا۔ بعد میں اشوری فرماں رواؤں نے شہر نینوا کو دارالسطنت بنایا اور وہاں عظیم الشان محل، معابد اور دیگر عمارات تعمیر کیں۔
شاہ اشور بنی پال کی وفات کے بعد سلطنت کے بعد سلطنت اشوریہ کا زوال شروع ہوا اور 612 ق م میں اہل بابل نے نینوا پر قبضہ کرکے اشوری سلطنت کا خاتمہ کر دیا۔ صرف اس کا نام اسیریا (اشوریہ ) یونانی لفظ (سیریا) کی شکل میں باقی رہا۔ جواب شرق اوسط کے ایک جدید ملک (شام ) کا نام ہے۔
اشوریوں کے مذہبی عقائد قدیم سومیری اور بابلی عقائد سے ماخوذ تھے اور ان کا سب سے بڑا دیوتا اشور تھا۔ جس کا سر گدھ کا اور جسم انسان کا تھا۔ اشوری علوم و فنون کے دل دادہ تھے۔ نینوا کی کھدائی سے جن عمارتوں ‌کے کھنڈر دریافت ہوئے ہیں وہ ان کی عظمت کے گواہ ہیں۔ شاہ اشور بنی پال کے شاہی کتب خانے میں مذہب، تاریخ، جغرافیہ اور دیگر موضوعات پر چالیس ہزار کتابیں تھیں۔ یہ کچی مٹی کی تختیوں پر لکھی گئی تھیں
تاریخ میں آشوری تہذیب جنم دینے والا ایک سامی قبیلہ تھا جو اموریوں کی طرح جزیرہ نماہ عرب سے اٹھا تھا اور ایک بت کی پوجا کرتا تھا جو آشور Ashur کے نام سے مشہور تھا۔ اُسء بُرو یا دیوتا کے نام سے قبیلہ آشور اور ریاست کے علاوہ ایک شہر آشور دریائے دجلہ کے کنارے آباد کیا تھا، جس نے قدیم زمانے میں بڑی شہرت پائی اور آشوری حکومت کے ابتدائی دور میں ریاست کا پایہ تخت بھی رہا۔ آشوریوں کے دور سے پہلے یہ علاقہ جو آشوریہ کہلاتے تھے سمیریوں کے ماتحت تھے۔ جب سمیری حکومت کمزور ہوئی تو آشوریوں نے بھی ایک مختصر مگر آزاد ریاست کی بنیاد رکھی۔ مگر جلد ہی انھیں اکادی فرمانروا سرغون اولSargon 1th نے انھیں محکوم بنا لیا۔ اکادیوں کے بعد یہ ریاست میتانیوں اور اس کے بعد اموریوں نے بھی انھیں محکوم بنا لیا۔ اموری بادشاہ حمورابیHammurabi کی موت کے آشوریوں نے آزادی حاصل کی اور ان کا یہ دور خوش حالی کا تھے۔ اس دور کے مشہور بادشاہوں میں شمش اعداد اولShansh adad 1th، شمش اعداد دومShansh adad 2ed، آشور ابلتAshur Ubllit زیادہ مشہور ہیں
**بے بی ناز** (ولادت: 20 اگست 1944ء، وفات: 19 اکتوبر 1995ء) کا اصل نام سلمی بیگ تھا۔ اسے کماری ناز بھی کہا جاتا تھا۔

حالات زندگی
-----------

پچاس کی دہائی میں بے بی ناز بہت مشہور چائلڈ آرٹسٹ تھی۔ بے بی ناز کا اصل نام تھا سلمیٰ بیگ اور ان کے والد مرزا داؤد بیگ ایک ناکام قلم کار تھے۔ وہ محض چار سال کی عمر سے اسٹیج پر پرفارم کرنے لگی تھی۔ انھیں جو پیسے ملتے، اُنہی سے گھر چلتا تھا۔ بے بی ناز کے والد کے دوست نے جب انھیں دیکھا، تب فلم ریشم میں ثریا کے بچپن کا کردار دیا اور پھر راج کپور کی فلم بوٹ پالش نے انھیں بہت مقبولیت دی۔ بے بی ناز کی والدہ ایک خود غرض اور لالچی عورت تھی۔ وہ اُس سے فلموں میں کام کرواتی رہی۔ جب بڑے بڑے سٹار ایک شفٹ کیا کرتے تھے، تب وہ چار چار شفٹوں میں کام کیا کرتی تھی۔ اس وجہ سے اُنکااسکول بھی چھوٹ گیا۔ وہ جب کام کر کے گھر آتی، تب والدین کے جھگڑے ہو رہے ہوتے تھے۔ اُنکے والدین میں طلاق ہو گئی۔ ماں نے دوسری شادی کر لی اور بے بی ناز کو اپنے ساتھ ہی رکھا۔ بے بی ناز جب دس سال کی تھی، تب انھوں نے دو بار خودکشی کرنے کی بھی کوشش کی مگر اُنکی آیا نے ہر بار انھیں بچا لیا۔ وہ جب بڑی ہوئی، تب راج کپور نے کہا کہ ناز کو ٹریننگ کے لیے سویٹزر لینڈ بھیجتے ہیں اور پھر جب وہ واپس آئے گی تو اُسے بطور ہیروئن لانچ کریں گے۔ مگر ناز کی والدہ یہاں بھی نہیں مانی اور اُس کے لیے آئے ہر اچھے برے چھوٹے بڑے رول کو وہ قبول کر لیتی تھی۔ بعد میں ناز نے راج کپور کے کزن سے شادی کر لی۔ اُس پر بھی خوب ہنگامہ ہوا۔ انھوں نے کُچھ فلموں میں سری دیوی کے لیے ڈبنگ بھی کی تھی۔

کیریئر
------

ان کی مشہور فلموں میں 1954ء کی فلم بوٹ پالش ہے جس کی ہدایتکاری پرکاش ارورا نے کی اور بھانو پرتاپ نے کہانی لکھی تھی۔ اس فلم میں بے بی ناز نے بیلو کا کردار نبھایا تھا۔ ان کے علاوہ رتن کمار اور ڈیوڈ ابراہم فلم کے اہم کردار تھے۔اس فلم کو راج کپور نے پروڈیوز کیا تھا اور اس فلم کو فلم فیئر اعزازات برائے بہترین فلم ملا تھا۔۔ ان کی دیگر فلموں میں دیوداس اور ایک شعلہ ہے۔ دیگر فلموں میں *پریت پرائی*، *مجھے جینے دو*، *لمبے ہاتھ*، *چار درویش*، *میرے بچے* اور *دیکھا پیار تمھارا* ہے۔

ذاتی زندگی
----------

انھوں نے اداکار سوبی راج سے شادی کی۔ ان کے دو بچے غوری اور گیریش پیدا ہوئے۔

وفات
----

بے بی ناز کو کینسر ہو گیا تھا اور 19 اکتوبر 1995ء کو وہ پچاس سال کی عمر میں یہ دنیا چھوڑ کر چلی گئی۔

حوالہ جات
---------

1. ↑
2. ↑
3. ↑
4. ↑  "Filmfare Flashback: Every movie that won the Filmfare Best Film Award from 1953 to 2017"۔ filmfare.com (بزبان انگریزی)۔ اخذ شدہ بتاریخ 12 فروری 2020
5. ↑

|  |
| --- |
| * باب Bollywood
* باب India
* باب Lists
 |

بیرونی روابط
------------

* بے بی ناز[*مردہ ربط*]
* کماری ناز
**افروز نما** ایک بزرگ پاکستانی خاتون چرواہا ہے جو گذشتہ کئی عشروں سے اپنے کام میں مگن ہے اور جو 2023ء بی بی سی 100 ویمن کی رکن ہے۔ وہ ان آخری وخی چرواہوں میں سے ایک ہیں جنھوں نے صدیوں سے بکریوں، یاکوں اور بھیڑوں کی دیکھ بھال کی ذمہ داری سنبھال رکھی ہے اور یہ اس لحاظ سے تاریخی ہے کہ وہ تقریباً تین دہائیوں سے اس میں شامل ہیں۔  جو ایل۔متاثر کن عمل ہے یہی وجہ ہے کہ اس منظم جدید دنیا میں وہ اپنی اس ہمت کے لیے اعزاز کے قابل ٹھہری ہیں۔

تعارف
-----

پاکستان کی وادی شمشال میں، نوما صدیوں پرانے رواج کا ایک حصہ ہے جو بدقسمتی سے معدوم ہو رہا ہے۔ اس کی ماں اور دادی نے اسے یہ ہنر سکھایا۔ اور ہر سال، وہ اور دیگر چرواہے اپنے ریوڑ کے ساتھ سطح سمندر سے 4,800 میٹر بلند چراگاہوں میں باقاعدگی سے جاتے ہیں، جہاں وہ اپنے جانوروں کو کھانا کھلاتے ہیں اور ان کی دیکھ بھال کے ساتھ ساتھ اور تجارت کے لیے دودھ کی مصنوعات تیار کرتے ہیں۔ یہ کہا جا سکتا ہے کہ یہ ان کا موثر ذریعہ معاش ہے اور ان کی اس آمدنی نے گاؤں میں خوش حالی لائی ہے اور انھیں اپنے بچوں کی تعلیم فراہم کرنے کے لیے مناسب وسائل فراہم کیے ہیں۔  اس کی آمدنی نے اسے اپنی وادی میں جوتوں کا ایک جوڑا رکھنے والی پہلا عورت بنا دیا ہے۔

پہچان
-----

نومبر 2023ء میں، بی بی سی نے افروز نما کے کمیونٹی کے کام کو "آخری وخی چرواہوں میں سے ایک" کے طور پر تسلیم کیا، جو آج تک قدیم رسم کو جاری رکھے ہوئے ہے، اس کا نام بی بی سی کی 100 خواتین کی فہرست میں شامل ہے۔

مزید دیکھیے
-----------

* 100 خواتین (بی بی سی)

حوالہ جات
---------

1. 1 2 3
2. 1 2  "Pakistani shepherdess, midwife make it on BBC 100 Women 2023 list"۔ Arab News (بزبان انگریزی)۔ 2023-11-21۔ اخذ شدہ بتاریخ 23 نومبر 2023
3. ↑  "BBC 100 Women 2023: Who dey on di list dis year? - BBC News Pidgin"۔ News Pidgin۔ اخذ شدہ بتاریخ 23 نومبر 2023
4. ↑  "Two Pakistani women shine among BBC's 100"۔ The Express Tribune (بزبان انگریزی)۔ 2023-11-22۔ اخذ شدہ بتاریخ 23 نومبر 2023
**جین آئر** (**جین آئر: این آٹو بائیوگرافی**) انگریزی مصنفہ شارلٹ برانٹی کا تحریر کردہ ایک ناول ہے جو اسکول کی سطح پر پڑھنے کے لیے فروغ دیا جانے والا اور تجویز کردہ بہترین ناول تصور کیا جاتا ہے۔ ابتدا میں کرر بیل کے تخلص کے ساتھ 1847ء میں اس حقیقت کو راز رکھتے ہوئے شائع کیا گیا کہ یہ ایک خاتون کا تحریر کردہ ناول ہے۔ خوش قسمتی سے 1847ء کے بعد سے ادب میں خواتین کے حوالے سے بہت تبدیلی رونما ہوئی اور اب برانٹی اس استحقاق کے ساتھ کہ تاریخ میں خواتین سے متعلق سب سے اولین ناولوں میں سے ایک کی مصنف وہ خود ہیں، خود کو ایک نمایاں مقام کی حامل سمجھتی ہیں۔

اُس وقت جب مصنفہ خود اپنی شناخت کو چھپانے پر مجبور تھیں، جین آئر نے خواتین کی انفرادیت سے منسوب منفرد کہانی پیش کی اور ناول کی مرکزی کردار کے ذریعے ایک یتیم اور غریب بچی کو ایک کامیاب اور خود مختار عورت کے روپ میں ڈھلتے ہوئے دکھایا۔ اس کی یہ کاوش گوتھائی اور وکٹورین ادب کو اس طرح یکجا کرتی ہے کہ کرداروں کی اندرونی کارروائیاں اور مکالمے، جین آئر کی نفاست و دلکشی اور حساسیت میں اضافے پر توجہ مرکوز کرتے ہوئے ایک انقلابی آرٹ کو تخلیق کرتے نظر آتے ہیں۔

حوالہ جات
---------
**ساگوان** (سائنسی نام: **ٹیکٹونا گرانڈیس**) ریمانیے ميں سے ايک درخت ہے جو جنوبی ايشيا اور جنوب مشرقی ايشيا ميں پایا جاتا ہے۔ یہ درخت خاص طور پر لکڑی کے لیے کام آتا ہے۔

توصيف
-----

ساگوان اصل میں خاندان ریمانئے اور جنس **ٹیکٹونا** سے تعلق رکھنے والا اور تيزی سے اُگنے والا ایک درخت ہے جس کی لمبائی 30 میٹر سے 40 میٹر تک ہوتی ہے۔ ساگوان اعلیٰ معیار کی لکڑی کا مصدر ہوتا ہے۔ اس لیے اس لکڑی سے 19 صدی تک بحرینات بنائے گئے تھے۔ اس کے پتوں سے لال رنگنے کا گھول حاصل ہوتا ہے جو کپڑوں کو رنگ دینے کے لیے کام ميں آتا ہے۔ اس درخت ميں طبیعی مواد ہيں جو بخار مٹانے کے لیے استعمال ہوتے ہیں۔ اس کے طبی فوائد میں ہاضمے اور جلدی بیماریوں پر آچھا اثر ڈالنا ہے۔ اس کے علاوہ ساگوان کی لکڑی قدرتی تیل پر مشتمل ہے جو پانی اور دیمکوں کے خلاف درخت کی حفاظت کرتا ہے۔

حوالہ جات
---------

1. ↑  بین الاقوامی اتحاد برائے تحفظ قدرت ٹیکسن شناخت:  — اخذ شدہ بتاریخ: 3 جنوری 2023 — عنوان : The IUCN Red List of Threatened Species 2022.2
2. ↑     ویکی ڈیٹا پر  (P830) کی خاصیت میں تبدیلی کریں"معرف Tectona grandis دائراۃ المعارف لائف سے ماخوذ"۔ eol.org۔ اخذ شدہ بتاریخ 3 اپریل 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
3. ↑  Indian Patents. 245242:"A PROCESS FOR THE PREPARATION OF BRICK RED DYE FROM PLANT RESOURCES"

خارجی روابط
-----------

*
**ایڈورڈ فرڈیننڈو سوٹن ٹائلکوٹ** (پیدائش:23 جون 1849ء)|(انتقال:15 مارچ 1938ء) ایک انگریز کرکٹ کھلاڑی تھا۔ وہ مارسٹن مورٹین، بیڈ فورڈ شائر میں پیدا ہوئے اور کلفٹن کالج میں تعلیم حاصل کی اور آکسفورڈ یونیورسٹی اور کینٹ کاؤنٹی کرکٹ کلب کے لیے اول درجہ کرکٹ کھیلی۔ انھوں نے انگلینڈ کے لیے چھ ٹیسٹ میچ بھی کھیلے۔ ان کا کیریئر 1869ء سے 1886ء تک رہا۔

سب سے زیادہ اننگز کا ریکارڈ
---------------------------

جب وہ 19 سال کا تھا، ٹائلکوٹ نے اس وقت کے کرکٹ میچ میں بنائے گئے سب سے زیادہ سکور کا ریکارڈ قائم کیا جب کلفٹن کالج میں کلاسیکلز کے لیے ماڈرنز کے خلاف اسکول کے میچ میں کھیلتے ہوئے ماڈرن نے پہلے بیٹنگ کرتے ہوئے 100 رنز بنائے، ٹائلکوٹ نے تین وکٹیں حاصل کیں۔ اس کے بعد اس نے کلاسیکلز کے لیے آغاز کیا اور اگرچہ یہ ایک اننگز کا میچ تھا، لیکن کھیل کو اس وقت تک جاری رکھا گیا جب تک کہ تمام کلاسیکل کھلاڑیوں کی اننگز نہ ہو جائے۔ ٹائلکوٹ کی اننگز تین دوپہر اور چھ گھنٹے پر محیط تھی جب اس نے ناٹ آؤٹ 404 رنز بنائے جو کرکٹ میچ میں پہلی مشہور چوگنی سنچری تھی ان کا اگلا سب سے زیادہ سکور 52 تھا۔ ٹائلکوٹ نے ایک سات، پانچ پانچ، 21 چوکے، 39 تین، 42 دو اور 87 ون بنائے، یہ سب گراؤنڈ سے باہر ایک چار ہٹ کے علاوہ رن بنائے گئے۔ کلفٹن کالج کے ایک اور اسکول کے لڑکے اے ای جے کولنز کا جس نے ناٹ آؤٹ 628 رنز بنائے، اس کے بعد یہ ریکارڈ حد سے تجاوز کر گیا ہے۔ ٹائلکوٹ اسکول میں ایک اچھا آل راؤنڈ اسپورٹس مین تھا، جس نے کلفٹن میں ایتھلیٹکس کے متعدد مقابلے جیتے۔

### آکسفورڈ یونیورسٹی، کینٹ اور انگلینڈ

ٹائلکوٹ نے آکسفورڈ یونیورسٹی کا رخ کیا، 1869ء 1870ء 1871ء اور 1872ء میں اپنا بلیو جیتا۔ وہ ان سالوں میں سے آخری دو میں کپتان رہے۔ وہ 1875ء میں کینٹ کے لیے کھیلنے گئے اور وہ 1883ء تک ان کے لیے کھیلتے رہے۔ ٹائلکوٹ نے 1870ء سے 1877ء تک اپنی ہوم کاؤنٹی بیڈ فورڈ شائر کے لیے کچھ کرکٹ بھی کھیلی، جو اول درجہ کاؤنٹی نہیں ہے۔ 1882/3ء میں ایشز کی بازیابی کے لیے آسٹریلوی آئیوو بلِگ کی ٹیم۔ انگلینڈ کی ایک مکمل نمائندہ ٹیم 1882ء میں پہلی بار اپنے گھر پر آسٹریلیا سے ہار گئی تھی، جس کے بعد دی اسپورٹنگ ٹائمز میں انگلش کرکٹ کے لیے ایک فرضی بیان شائع ہوا تھا۔ اس وقت مذاق یہ تھا کہ بلغ کا دورہ راکھ کی وصولی کے لیے آسٹریلیا جا رہا تھا۔ اس نے انگلینڈ کو دو ایک سے ہرانے والی ٹیم کو شکست دے کر ایسا کرنے میں کامیابی حاصل کی اور اس کے بعد بلیغ کو میلبرن کی کچھ خواتین نے یادگار کے طور پر اس میں راکھ کا کلش پیش کیا۔

### کرکٹ سے باہر کیریئر

کرکٹ سے باہر ٹائلکوٹ نے 1875ء سے 1895ء تک وولوچ کی رائل ملٹری اکیڈمی میں ریاضی پڑھائی اور ساتھ ہی کچھ تیاری کے اسکولوں میں بھی پڑھائی۔ ان کے مشاغل میں تتلیاں جمع کرنا شامل تھا اور اس نے اپنا مجموعہ آکسفورڈ کے ایک میوزیم میں چھوڑ دیا۔

### انتقال

ان کا انتقال 15 مارچ 1938ء کو ہنسٹنٹن, نورفک, انگلینڈ میں 88 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**اسٹینلے کرسٹوفرسن** (پیدائش:11 نومبر 1861ء)|(انتقال:6 اپریل 1949ء) ایک انگریز شوقیہ کرکٹ کھلاڑی اور کرکٹ منتظم تھا جو 1939ء سے 1946ء تک میریلیبون کرکٹ کلب کے صدر رہنے کے لیے سب سے زیادہ قابل ذکر تھا۔ اس نے بنیادی طور پر کینٹ کاؤنٹی کرکٹ کلب کے لیے اول درجہ کرکٹ کھیلی اور ایک کھلاڑی بنایا۔ 1884ء میں انگلینڈ کے لیے ٹیسٹ کرکٹ کا آغاز۔ وہ ان دس بھائیوں میں سے ایک تھا جو سب کینٹ میں کرکٹ کھیلتے تھے۔

ابتدائی زندگی
-------------

کرسٹوفرسنہ 1861ء میں بلیک ہیتھ، کینٹ میں کڈ بروک میں پیدا ہوئے۔ اس نے اپنگھم اسکول میں تعلیم حاصل کی جہاں وہ کرکٹ الیون میں ایک ذہین بولر تھے۔

### کیریئر

ان کا اول درجہ کرکٹ کا آغاز 1883ء میں کینٹ کے لیے کیا گیا تھا اور وہ کاؤنٹی کے لیے 50 بار شریک ہوئے، خاص طور پر 1883ء اور 1887ء کے درمیان۔ انھیں 1880ء کی دہائی کے "بہترین تیز گیند بازوں میں سے ایک" سمجھا جاتا تھا، خاص طور پر 1884ء میں جب وہ کھیلے تو بہترین کارکردگی کا مظاہرہ کیا۔ کھلاڑیوں کے خلاف جنٹلمین کے لیے اور انگلینڈ کے لیے دورہ کرنے والی آسٹریلوی ٹیسٹ ٹیم کے خلاف اور اپنی کاؤنٹی کیپ جیتی۔ اسی سال اس نے جنٹلمین کے لیے آسٹریلیا کے خلاف کھیلا، 8/78 لے کر اور کینٹ کے لیے، 19 اوورز میں 3/12 لیے۔ 1886ء میں بازو کی چوٹ کا مطلب یہ تھا کہ اس نے 1887ء کے بعد بہت کم اعلیٰ درجے کی کرکٹ کھیلی، حالانکہ اس نے 1890ء میں اپنی آخری کینٹ میں شرکت کی۔ وہ اور اس کے نو بھائی بلیک ہیتھ پر کئی سیزن تک ایک ٹیم کے طور پر کھیلے اور ان کے والد فائنل ٹیم کے رکن بنے۔. صرف ایک بھائی، پرسی نے اول درجہ کرکٹ کھیلی، اس نے 1887ء میں کینٹ کے لیے اسٹینلے کے ساتھ ایک بار کھیلا۔ پرسی نے رگبی یونین بھی کھیلی، دو مرتبہ انگلینڈ کی نمائندگی کی، جب کہ اسٹینلے نے انگلینڈ کے لیے ہاکی کھیلی۔ ان کے پوتے، ایان اکرز-ڈگلس نے 1930ء کی دہائی میں مختصر طور پر کینٹ کی کپتانی کی۔ کرسٹوفرسنہ 1939ء اور 1946ء کے درمیان میریلیبون کرکٹ کلب کے صدر رہے، جو اس عہدے پر رہنے والا سب سے طویل عرصہ ہے۔ 1943ء سے 1945ء تک وہ مڈلینڈ بینک کے عارضی چیئرمین بھی رہے۔

### انتقال

وہ 6 اپریل 1948ء کو سینٹ جان ووڈ، لندن کے ایک نرسنگ ہوم میں 87 سال کی عمر میں انتقال کر گئے، آخری زندہ بچ جانے والے کرسٹوفرسن بھائی تھے۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**ٹوانہ** گجروں، جاٹوں اور راجپوتوں کا ایک قبیلہ پٹیالہ میں وہ ٹوانہ کی ساتویں پشت میں ایک پنوار خاندان کی اولاد ہونے کا دعویٰ کرتے ہیں وہ تیرھویں صدی میں دھار انگری سے ہجرت کر کے آئے امرتسر میں ایک زراعت پیشہ کمبوہ قبیلچہ  

شاہ پور کوہستان نمک کے دامنی علاقہ میں ٹوانہ آباد ہیں اور انھوں نے پنجاب کی تاریخ میں اس سے کہیں زیادہ نمایاں کردار ادا کیا جو ان کی تعداد دیکھتے ہوئے مشکل نظر آتا ہے انھیں پنوار راجپوت اور سیال اور گھیبا والے مور ث اعلیٰ کی نسل سے ہی قرار دیا جاتا ہے ہے وہ پنجاب میں غالبا سیالوں کے ساتھ ہی آئے اور یقینا پندرہویں صدی ختم ہونے سے پہلے وہ سب سے پہلے دریائے سندھ پر جہانگیرہ کے مقام پر آباد ہوئے لیکن آخر کار شاہ پور تھل میں اپنے موجودہ مسکن کو پہنچ گئے جہاں مٹھہ ٹوانہ میں اپنا مرکزی قصبہ تعمیر کیا
اب وہ ایک نیم گلہ بان نیم کاشتکار قبیلہ اور سپاہی پیدا کرنے والے مضبوط آدمیوں کی نسل ہیں تاہم ان کے اوصاف افسوسناک طور پر ان کی انتہائی جھگڑالو افتاد سے داغدار ہے اس کی وجہ یہ ہے کہ ان کی آپس میں اور جس کسی کے ساتھ بھی واسطہ پڑا اس میں ان کی نہ ختم ہونے والی شورش جاری رہتی ہے

ٹوانہ شخصیات
------------

* نواب محمد ممتاز خان ٹوانہ
* ملک خضر حیات ٹوانہ
* ملک محمد مبارز خان ٹوانہ
* شہزادی عمرزادی ٹوانہ
* راحیلہ ٹوانہ
* چوہدری طاہر سلیم ٹوانہ

ٹوانہ علاقے
-----------

* مٹھہ ٹوانہ
* حسن پور ٹوانہ
* ٹوانہ کلاں

حوالہ جات
---------

|  |  |
| --- | --- |
|  | ویکی ذخائر پر **ٹوانہ** سے متعلق سمعی و بصری مواد ملاحظہ کریں۔ |



1. ↑  ذاتوں کا انسائیکلو پیڈیا، ایچ ڈی میکلگن/ایچ اے روز(مترجم یاسر جواد)، صفحہ 131،بک ہوم لاہور پاکستان
**رعنا صدام حسین** (پیدائش: 25 جولائی 1969ء) عراق کے سابق صدر صدام حسین اور ان کی پہلی بیوی ساجدہ تلفہ کی دوسری بڑی بیٹی ہیں۔ اس کی بڑی بہن کا نام رغاد اور چھوٹی بہن کا نام ہالہ حسین ہے۔

ابتدائی زندگی
-------------

1986ء میں اس نے اپنی بڑی بہن رغاد کے شوہر حسین کمال المجد کے بھائی صدام کمال المجد سے شادی کی۔ اس کے 4بچے ہیں۔ وہ 1995ء میں اپنے شوہر کے ساتھ اردن گئیں جہاں وہ اسی سال 8 اگست سے 20 فروری 1996ء تک رہیں۔ وہ صدام حسین کی طرف سے یقین دہانی حاصل کرنے کے بعد عراق واپس آئے کہ وہ کمال اور اس کے بھائی حسین کمال الماجد کو معاف کر دیں گے۔ اس وعدے کے باوجود مہینے کے اختتام سے پہلے دونوں کمالوں کو قبیلے کے دیگر ارکان نے گولی مار کر ہلاک کر دیا جنھوں نے انھیں غدار قرار دیا۔ 1997ء میں اس کے بھائی ادے حسین نے رعنا اور اس کی بہن رغاد کو قتل کی سازش میں ملوث ہونے کے الزام میں گھر میں نظر بند کر دیا۔ 31 جولائی 2003ء کو وہ واپس اردن چلی گئیں جہاں شاہ عبداللہ نے ان کے خاندان کو پناہ دی۔

حوالہ جات
---------

1. ↑  Jane Arraf (2003-08-02)۔ "Daughter: Saddam 'had a big heart' – August 2, 2003"۔ CNN.com۔ اخذ شدہ بتاریخ 23 مئی 2017
**انوار الحق کاکڑ** ایک پاکستانی سیاست دان ہیں جو پاکستان کے نگران وزیر اعظم ہیں۔ وہ مارچ 2018ء سے ایوان بالا پاکستان کے رکن ہیں۔ وہ 12 اگست 2023ء سے پاکستان کے نگراں وزیر اعظم کے طور پر خدمات انجام دے رہے ہیں۔

پیدائش
------

انوار الحق کاکڑ کا تعلق بلوچستان کے ضلع مسلم باغ سے ہے، جہاں 1971ء کو کاکڑ پٹھان قبیلہ میں پیدا ہوئے ، ان کے والد کا نام احتشام الحق ہے۔

تعلیم
-----

ابتدائی تعلیم سینٹ فرانسز ہائی اسکول کوئٹہ سے حاصل کی جس کے بعد انھوں نے کیڈٹ کالج کوہاٹ میں داخلہ لیا لیکن والد کے انتقال پر واپس کوئٹہ آگئے۔ انھوں نے کوئٹہ سے ابتدائی تعلیم حاصل کی جس کے بعد وہ اعلیٰ تعلیم کے لیے لندن چلے گئے، انھوں نے یونیورسٹی آف بلوچستان سے پولیٹیکل سائنس اور سوشیالوجی میں ماسٹر کیا۔

وہ نیشنل ڈیفنس یونیورسٹی، اسلام آباد سے باوقار نیشنل سیکیورٹی ورکشاپ کے سابق طالب علم ہیں۔ وہ انگریزی، اردو، فارسی، پشتو، بلوچی اور براہوی پر عبور رکھتے ہیں۔

سیاست
-----

کاکڑ 2018ء کے پاکستانی سینیٹ انتخابات میں بلوچستان سے جنرل نشست پر آزاد امیدوار کے طور پر ایوان بالا پاکستان کے لیے منتخب ہوئے تھے۔ انھوں نے 12 مارچ 2018ء کو سینیٹر کی حیثیت سے حلف اٹھایا۔ وہ سینیٹ کی قائمہ کمیٹی برائے سمندر پار پاکستانی کے چیئرمین بھی ہیں۔

سینیٹر انوار الحق کاکڑ 2013ء میں بلوچستان حکومت کے ترجمان رہے جب کہ بلوچستان عوامی پارٹی کی تشکیل میں ان کا کلیدی کردار رہا۔

2015ء میں وزیر اعلیٰ بلوچستان کے ترجمان مقرر ہوئے۔

12 اگست 2023ء کو انھیں سبکدوش ہونے والے حزب اختلاف رہنما اور سابق وزیر اعظم شہباز شریف نے پاکستان کے نگراں وزیر اعظم کے لیے نامزد کیا تھا۔ صدر مملکت عارف علوی نے سمری پر دستخط کیے جس کے بعد وہ پاکستان کے آٹھویں نگراں وزیر اعظم بن گئے۔

حوالہ جات
---------

1. ↑  "Anwar Ul Haq Kakar to be the new caretaker Prime Minister of Pakistan"۔ 12 August 2023
2. ↑  "LIVE: PML-N-backed independent candidates lead in Punjab, PPP in Sindh - The Express Tribune"۔ The Express Tribune۔ 3 March 2018۔ اخذ شدہ بتاریخ 03 مارچ 2018
3. ↑  Iftikhar A. Khan (4 March 2018)۔ "PML-N gains Senate control amid surprise PPP showing"۔ DAWN.COM۔ اخذ شدہ بتاریخ 04 مارچ 2018
4. ↑  "Senate elect opposition-backed Sanjrani chairman and Mandviwala his deputy"۔ The News (بزبان انگریزی)۔ 12 March 2018۔ 12 مارچ 2018 میں اصل سے آرکائیو شدہ۔ اخذ شدہ بتاریخ 12 مارچ 2018  الوسيط `|url-status=` تم تجاهله (معاونت)
**تعوذ** کے لفظی معنی پناہ مانگنا اور شریعت میں شیطان مردود اور کسی بھی شر والی مخلوق کے شر اور نقصان (وسوسہ وغیرہ) سے اللہ کی پناہ مانگنا قرآن پاک کی تلاوت شروع کرنے سے پہلے تعوذ پڑھنا ضروری ہے کیوں کہ اللہ تعالیٰ کا فرمان ہے :فَإِذَا قَرَأْتَ الْقُرْآنَ فَاسْتَعِذْ بِاللَّهِ مِنَ الشَّيْطَانِ الرَّجِيمِ اس کے لیے مختلف الفاظ قرآن و احادیث میں وارد ہوئے ہیں سب سے مشہور الفاظ  اعوذ باللہ من الشیطان الرجیم  ہیں۔ اس کے علاوہ قرآن کی دو آخری سورتیں سورہ الفلق اور سورہ الناس میں تعوذ کا حکم ہے۔ بہت سی احادیث بھی اس سلسلے میں وارد ہیں۔

مزید دیکھیے
-----------

تسمیہ

حوالہ جات
---------



| * د
* ب
* ت
التجوید |
| --- |
| **مقدمہ** | 
* تعوذ
* تسمیہ
* أحكام لفظ الجلالة
* الوقف والابتداء
* تلاوت
* ترتیل
* تجوید
* الحركة
* حكم التجوید
* حرف هجاء
* وقف جبریل

 |  |
| **احکام** | 
* أحكام المد
* أحكام النون الساكنة والتنوین
* أحكام المیم الساكنة
* أحكام المیم والنون المشددتین
* أحكام الراء

 |
| **صفات و مخارخ حروف** | 
* صفات الحروف
* مخارج الحروف

 |
| **احکام اخری** | 
* اخفاء شفوی
* ادغام
* اظهار حلقی
* اظهار شفوی
* اظهار مطلق
* اقلاب
* غنة (صفة)
* السكت
* التفخیم والترقیق
* القلقلة
* الغُنّة
* الاشمام
* الروم
* الاختلاس

 |
| **تجوید متعلقہ کتابیں** | 
* المقدمة الجزریة
* المنیر فی أحكام التجوید
* فتح المتعال

 |
**گیرتھ جیمز ڈیلانی** (پیدائش:28 اپریل 1997ء) ایک آئرش کرکٹ کھلاڑی ہے۔ اس نے جولائی 2019ء میں آئرلینڈ کی کرکٹ ٹیم کے لیے بین الاقوامی سطح پر ڈیبیو کیا۔ جنوری 2020ء میں، وہ ان انیس کھلاڑیوں میں سے ایک تھے جنہیں کرکٹ آئرلینڈ کی جانب سے سینٹرل کنٹریکٹ سے نوازا گیا، یہ پہلا سال تھا جس میں تمام معاہدوں کو کل وقتی بنیادوں پر دیا گیا تھا۔

ڈومیسٹک کیریئر
--------------

انھوں نے 26 مئی 2017ء کو بین الصوبائی ٹرافی 2017 میں لینسٹر لائٹننگ کے لیے اپنے ٹوئنٹی 20 کرکٹ کا آغاز کیا۔ 10 ستمبر 2017ء کو 2017ء کے بین الصوبائی کپ میں لینسٹر لائٹننگ۔ جولائی 2019ء میں، اسے یورو ٹی20 سلیم کرکٹ ٹورنامنٹ کے افتتاحی ایڈیشن میں ڈبلن چیفس کے لیے کھیلنے کے لیے منتخب کیا گیا۔ تاہم اگلے مہینے ٹورنامنٹ منسوخ کر دیا گیا۔

### بین الاقوامی کیریئر

جون 2019ء میں، اسے سکاٹ لینڈ اے کرکٹ ٹیم کے خلاف ان کی ہوم سیریز کے لیے آئرلینڈ وولوز دستے میں شامل کیا گیا۔ اسی مہینے کے آخر میں، انھیں زمبابوے کے خلاف سیریز کے لیے آئرلینڈ کی ٹیم میں شامل کیا گیا۔ اس نے 12 جولائی 2019ء کو زمبابوے کے خلاف آئرلینڈ کے لیے اپنا ٹی20 انٹرنیشنل ڈیبیو کیا۔ ستمبر 2019ء میں، اسے متحدہ عرب امارات میں 2019ء کے آئی سی سی ٹی20 عالمی کپ کوالیفائر ٹورنامنٹ کے لیے آئرلینڈ کے دستے میں شامل کیا گیا۔ دسمبر 2019ء میں، ڈیلنی کو ویسٹ انڈیز کے خلاف سیریز کے لیے آئرلینڈ کے ایک روزہ بین الاقوامی خ دستے میں شامل کیا گیا۔ اس نے 7 جنوری 2020ء کو ویسٹ انڈیز کے خلاف، آئرلینڈ کے لیے اپنا ایک روزہ ڈیبیو کیا۔ 10 جولائی 2020ء کو، ڈیلنی کو انگلینڈ کرکٹ کے خلاف ایک روزہ سیریز کے لیے بند دروازوں کے پیچھے تربیت شروع کرنے کے لیے انگلینڈ کا سفر کرنے کے لیے آئرلینڈ کے 21 رکنی دستے میں شامل کیا گیا۔ ٹیم۔ فروری 2021ء میں، ڈیلنی کو بنگلہ دیش کے دورے کے لیے آئرلینڈ وولوز کے دستے میں شامل کیا گیا۔ ستمبر 2021ء میں، ڈیلانی کو 2021ء کے آئی سی سی مینز ٹی20 عالمی کپ کے لیے آئرلینڈ کے عارضی دستے میں شامل کیا گیا۔

مزید دیکھیے
-----------

* کرکٹ
* ایک روزہ بین الاقوامی
* آئرلینڈ قومی کرکٹ ٹیم
* آئرلینڈ کے ایک روزہ کرکٹ کھلاڑیوں کی فہرست
* آئرلینڈ کے ٹوئنٹی 20 انٹرنیشنل کرکٹ کھلاڑیوں کی فہرست

حوالہ جات
---------
**ابو البشر مولانا محمد صالح** ممتاز عالم دین اور صاحب کردار شخصیت تھے۔

ولادت
-----

مولانا مست علی حنفی نقشبندی چشتی کے گھر 1870ء میں موضع میترانوالی ضلع سیالکوٹ میں پیدا ہوئے یے ابھی تین سال کے تھے کہ والد اس دنیا سے رخصت ہو گئے تمام ذمہ داری والدہ نے اٹھائیں۔

تعلیم
-----

پانچ سال کی عمر میں ان کے تایا مولوی امیر علی سے قرآن پاک ناظرہ پڑا دنیاوی تعلیم کے حصول کے لیے آپ کو مقامی پرائمریاسکول میں داخل کرا دیا گیا انھوں نے پانچویں جماعت پاس کی

بیعت
----

ابھی دس سال کی عمر تھی کہ تایا جان موضع جوڑہ ضلع گوجرانوالہ میں خواجہ فقیر محمد چوراہی کی خدمت میں لے گئے اور بیعت کی درخواست کی جسے قبول کر لیا گیا اور ان کی روحانی تربیت کے لیے غلام محی الدین بن خواجہ محمد خان عالم باؤلی شریف گجرات کا انتخاب کیا

لاہور میں قیام
--------------

1896ء میں لاہور تشریف لے گئے اور میٹرک تک تعلیم پائی لاہور محکمہ ریلوے میں ملازمت اختیار کی دوران ملازمت مختلف علما کرام سے عربی کی کتب متداولہ کا مطالعہ کیا اسلامی علوم فقہ تفسیر اور حدیث سے شناسائی مولانامحمدصالح مذہبا حنفی مسلکا نقشبندی مجددی قادری چشتی بزرگ تھے مولانا احمد رضا خان بریلوی سے بہت محبت کرتے ہیں دوسرے علما کے علمی کاموں کے معترف بھی تھے بڑے وسیع المشرب تھے ہرمسلک کے نقطہ نظر کو اپنی کتابوں میں لکھتے بہت بڑی رقم خرچ کرکے کے دینی کتب کو اکٹھا کیا بہت بڑا دارالمطالعہ قائم کیا اور کتابوں کی تصنیف کی

تصانیف
------

* پردہ پردہ پر مفصل کتاب ہے
* فقہ نعمانی ترجمہ اردو خلاصہ کیدانی خلاصہ کیدانی کا آسان اردو ترجمہ ہے
* فضائل رسول اللہ حصہ اول ندائے یا رسول اللہ چار حصوں میں میں چھپ کر تقسیم کیا گیا
* علم غیب اس کتاب میں انبیا اور اولیاء کے علم غیب پر قرآن و حدیث اور روایت بیان کی ہیں
* نماز حنفی مدلل نماز کے ہر مسئلہ کو قرآن پاک حدیث نبوی آثار صحابہ اور اقوال و تعبیر تابعین سے کیا گیا
* نماز حنفی اس میں رسول اللہ صلی اللہ علیہ وسلم نور مبارک ہو علمی اور عقلی دلائل سے ذریعے دلائل سے ثابت کیا گیا
* مسائل عیدین عیدالفطر اور عیدالاضحیٰ کے متعلق تحقیقی مسائل پر احادیث نبویہ کی روشنی میں بحث کی گئی
* سال بھر کے عربی خطبات جمعہ لکھی گئی گی
* تحفۃ الاحباب فی مسئلہ ایصال ثواب ایصال ثواب کے متعلق اسلامی جماعتوں کے اختلاف اس مسئلہ کے صحت کے قرآن و حدیث سے دلائل ہیں اس کتاب میں ان کے حالات و واقعات کو بیان کیا گیا
* نماز مترجم نماز کا ترجمہ اردو زبان میں سوانح عمری رسول مقبول عاصم سرور کونین صلی اللہ علیہ وسلم کے حالات زندگی اور سیرت و کردار پر روشنی ڈالی گئی
* سلسلہ اسلام دس حصوں پر مشتمل ہے
* انوارالمعارف جمعہ نماز جمعہ کے فضائل اور احکام و مسائل پر روشنی ڈالی گئی
* احتیاط الظہر اس میں تمام اختلافات کا ذکر کیا
* سلام کرنے کا اسلامی طریقہ اور مصافحہ معانقہ کرنے کا صحیح طریقہ بیان کیا گیا

وفات
----

90 سال کی عمر میں اگست 1959ء لاہور میں میں وفات پائی امانتا دفن کیے گئے بعد میں ان کی وصیت کے مطابق لاہور سے منتقل کرکے 1961 میں جامع مسجد میں میترانوالی ضلع سیالکوٹ میں دفن کیا گیا

حوالہ جات
---------

1. ↑  پردہ ،ابو البشر محمد صالح،مکتبہ مہریہ رضویہ ڈسکہ ضلع سیالکوٹ
**ماریا ڈی لا پاز کیمپوس ٹریگو** (پیدائش: 2 جنوری 1976ء) پیشہ ورانہ طور پر **پاز ویگا** کے نام سے مشہور ایک ہسپانوی خاتون اداکارہ ہے۔ وہ مزاحیہ ٹیلی ویژن سیریز 7 ویداس میں اپنی اداکاری کے لیے مقبول ہوئیں۔  اس کی فلمی کریڈٹس میں *جنس اور لوسیا* (2001ء) ، اسپانگلش (2004ء) ، 10 آئٹمز یا اس سے کم (2006ء) ، مڈغاسکر (2006ء) اور یورپ کے انتہائی مطلوب (2012ء) شامل ہیں۔ *تمام سڑکیں روم کی طرف لے جاتی ہیں* (2015ء) ، *انتقام کے اعمال* (2017ء) اور ریمبو: آخری خون (2019ء) ۔ اس نے 2019ء کی ٹیلی ویژن سیریز کونا ڈی لوبوس میں کاتالینا کریل کا کردار ادا کیا۔

ابتدائی زندگی
-------------

ویگا 1976ء میں سیویل اندلس میں ایک گھریلو خاتون ماں اور ایک والد کے ہاں پیدا ہوئی جو سابق بیل فائٹر تھے۔ ویگا کی چھوٹی بہن نے فلیمینکو ڈانسر کے طور پر پرفارم کیا ہے۔ ویگا نے اپنے خاندان کو "روایتی" اور کیتھولک قرار دیا ہے۔  اس نے اپنا اسٹیج کا نام اپنی دادی سے لیا۔ ویگا نے 16 سال کی عمر میں فیڈریکو گارسیا لورکا کے ڈرامے لا کاسا ڈی برنارڈا البا کی پرفارمنس میں شرکت کے بعد اداکارہ بننے کا فیصلہ کیا۔  16 سال کی عمر میں لازمی تعلیم مکمل کرنے کے بعد ویگا کو سینٹرو اندلوز ڈی ٹیٹرو اسٹیج اسکول میں قبول کیا گیا۔  اس نے وہاں 2سال تعلیم حاصل کی اور صحافت کی تعلیم حاصل کرنے میں مزید 2سال لگے۔  اس کے بعد وہ اپنے مستقبل کی تلاش میں میڈرڈ چلی گئیں۔

کیریئر
------

ویگا نے اپنا ٹیلی ویژن ڈیبیو ہسپانوی ٹی وی سیریز مینوڈو ایس می پیڈری سے کیا، جس میں رمبا گلوکار ال فری نے اداکاری کی۔ وہ 1997ء میں دو دیگر سیریزوں میں نظر آئیں-ماس کیو امیگوس اور کمپینیروس۔ 1999ء میں اس نے فلم *زاپنگ* سے اپنی فلمی شروعات کی۔ اسی سال، اس نے ڈیوڈ مینکس کی فلم آئی ول سروائیو میں بھی ایک معمولی کردار ادا کیا تھا جس میں اس کے ساتھ یما سوریز اور جوان ڈیاگو بوٹو تھے۔

ذاتی زندگی
----------

ویگا اور اس کے وینیزویلا کے شوہر اورسن سالازار مئی 2007ء میں ان کا پہلا بیٹا ہوا۔ ان کا دوسرا بچہ ایک بیٹی جولائی 2009ء میں پیدا ہوا۔  ان کا تیسرا بچہ، ایک اور بیٹا اگست 2010ء میں پیدا ہوا۔  ان کی شادی 2002ء میں ہوئی۔

حوالہ جات
---------

1. ↑  بنام: Paz Vega — فلم پورٹل آئی ڈی:  — اخذ شدہ بتاریخ: 9 اکتوبر 2017
2. ↑  ڈسکوجس آرٹسٹ آئی ڈی:  — بنام: Paz Vega — اخذ شدہ بتاریخ: 9 اکتوبر 2017
3. ↑  این کے سی آر - اے یو ٹی شناخت کنندہ:  — اخذ شدہ بتاریخ: 18 دسمبر 2022
4. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
5. ↑  کونر آئی ڈی:
6. ↑  این کے سی آر - اے یو ٹی شناخت کنندہ:  — اخذ شدہ بتاریخ: 7 نومبر 2022
7. ↑  Rosana Lakunza (22 July 2022)۔ "Paz Vega: una actriz con tirón (y deudas con Hacienda)"۔ Deia
8. ↑
9. ↑  "PAZ VEGA: The Hollywood Interview"۔ thehollywoodinterview.blogspot.pt۔ اخذ شدہ بتاریخ 20 دسمبر 2016
10. ↑  Hola S.A.۔ "Paz Vega. Noticias, fotos y biografía de Paz Vega"۔ hola.com (بزبان ہسپانوی)۔ اخذ شدہ بتاریخ 20 دسمبر 2016
11. ↑  "Happy Birthday Paz Vega! 9 Things You Didn't Know About The Star"۔ The Huffington Post۔ 2 January 2014۔ اخذ شدہ بتاریخ 20 دسمبر 2016
12. ↑  Anya Leonardo (21 July 2009)۔ "Paz Vega Welcomes Daughter Ava"۔ People۔ 12 جولا‎ئی 2012 میں اصل سے آرکائیو شدہ۔ اخذ شدہ بتاریخ 13 نومبر 2019  الوسيط `|url-status=` تم تجاهله (معاونت)
13. ↑  "Paz Vega Leaves Hospital with Baby Lenon"۔ Celebrity Gossip۔ Bluefin Media۔ Brand Technologies Inc.۔ 18 August 2010۔ 15 مارچ 2016 میں اصل سے آرکائیو شدہ۔ اخذ شدہ بتاریخ 13 ستمبر 2018
**نورالعابدین نوبل** (بنگالی: নুরুল আবেদীন নোবেল)‏ (پیدائش: 7 ستمبر 1964ء) ایک سابق بنگلہ دیشی کرکٹ کھلاڑی ہے جس نے 1986ء سے 1990ء تک 4 ایک روزہ بین الاقوامی میچ کھیلے۔

ابتدائی زندگی اور کیریئر
------------------------

نور العابدین منہاج العابدین (نانو) کے بڑے بھائی تھے۔ اصل میں چٹاگانگ سے تعلق رکھنے والے دونوں بھائی ڈھاکہ کرکٹ میں 80ء اور 90ء کی دہائی میں نمایاں شخصیت تھے۔ بین الاقوامی میدان میں نوبل قومی ٹیم کے اندر اور باہر تھا۔ اگرچہ اپنے بھائی سے کم تحفہ نہیں تھا، لیکن انھیں سلیکٹرز کی خواہشات کا سامنا کرنا پڑا. پھر بھی، انھوں نے 86ء میں پاکستان کے خلاف بنگلہ دیش کے پہلے ون ڈے میں اننگز کا آغاز کیا۔  ٹورنامنٹ سے ایک ہفتہ قبل انھوں نے پاکستان زون اے کے خلاف یادگار 102 رنز بنائے تھے۔ وہاں انھوں نے کپتان غازی اشرف حسین کے ساتھ دوسری وکٹ کے لیے 135 رنز بنائے تھے۔ ایک مضبوط زون سی سائیڈ کے خلاف اس نے تجربہ کار رقیب الحسن کے ساتھ سنچری کا آغاز کرتے ہوئے 50 رنز بنائے تھے۔  ان کی بہترین کارکردگی 1990ء میں ہالینڈ میں آئی سی سی ٹرافی میں آئی۔ ڈنمارک کے خلاف ان کے 85 اور کینیڈا کے خلاف 105 رنز نے بنگلہ دیش کو سیمی فائنل تک پہنچنے میں مدد کی۔ مجموعی طور پر انھوں نے 5 میچوں میں 47.00 کی اوسط سے مجموعی طور پر 235 رنز بنائے۔

حوالہ جات
---------

1. ↑  Cricinfo Scorecard: Bangladesh vs. Pakistan (1986-03-31). Retrieved on 2007-08-23.
2. ↑  Hasan Babli. "Antorjartik Crickete Bangladesh". Khelar Bhuban Prakashani, November 1994.
3. ↑  BanglaCricket: Bangladesh in ICC Trophy, ICC Trophy 1990, Netherlands (Retrieved on 2008-1-21)